E aguesta convèrsa, fòrça dificil de tier en aguesta taula, non guaire grana, mès damb persones, coma er encargat e er arquitècte, que tanhien a un aute ambient plan diuèrs e s'esdegauen a non mostrar-se intimidadi dauant aqueth luxe desacostumat, e non gosauen préner part ena convèrsa ne sostier pendent guaire temps un dialòg, aguesta convèrsa, Anna l'amiaue, ça que la, damb eth sòn tacte abituau, damb naturalitat e enquia damb plasèr, coma vedie Daria Alexandrovna.